จงสรุปข้อกฎหมายของ ปัญหาจากเพื่อนบ้าน เสียงดัง จอดรถขวาง ให้ทีค่ะ
จงตั้งสรุป บทความ ให้เกี่ยวข้องกับ Legal



​



บทความ Legal_45527

หัวข้อ รวมปัญหาจากเพื่อนบ้าน เสียงดัง จอดรถขวาง กฎหมายช่วยอะไรได้บ้าง

​





 สำหรับใครที่มีบ้านอยู่แล้วหรือกำลังคิดจะซื้อบ้านสักหลัง จำเป็นอย่างยิ่งที่จะต้องรู้เรื่องกฎหมายที่เกี่ยวข้องกับการละเมิดสิทธิ และกฎหมายควบคุมอาคารต่าง ๆ ฯลฯ ยิ่งถ้าหากเป็นโครงการบ้านจัดสรรที่ใช้รั้วร่วมกับบ้านอื่น ๆ แล้วล่ะก็ย่อมเกิดปัญหาที่ตามมามากมายจากเพื่อนบ้าน เสียงดัง จอดรถขวาง กฎหมายจะเข้ามาช่วยแก้ปัญหาเหล่านี้ได้อย่างไร 1. การละเมิดสิทธิแดนแห่งกรรมสิทธิ์  ปัญหาหลัก ๆ ที่พบเจอได้บ่อยครั้งสำหรับโครงการบ้านจัดสรรกับเพื่อนบ้านก็คือสิ่งปลูกสร้างที่ยื่นเข้ามาบนที่ดินของเรา ส่วนใหญ่ที่พบบ่อย ๆ จะเป็นเรื่องของต้นไม้ หลังคา กันสาด รั้วหรือสิ่งปลูกสร้างยื่นหรือขุดหรือฝังรากเกินมาในที่ดินของเรา ในทางกฎหมายถือว่าเป็นการรุกล้ำ “แดนแห่งกรรมสิทธิ์” ตามประมวลกฎหมายแพ่งและพาณิชย์แดนแห่งกรรมสิทธิ์ในมาตรา 1335 โดยเพื่อนบ้านที่กระทำการรุกล้ำแดนแห่งกรรมสิทธิ์ของเราจะถือเป็นการละเมิดสิทธิของผู้อื่น และบ้านผู้เดือดร้อนสามารถดำเนินคดีฟ้องร้องเรียกค่าเสียหายได้ ปัญหาจากต้นไม้ข้างบ้านรุกล้ำจัดการอย่างไร 2. เพื่อนบ้าน เสียงดัง กฎหมายช่วยได้  การร้องเรียนเหตุรำคาญเป็นอีกหนึ่งข้อด้านกฎหมายที่ไว้ใช้ปกป้องเพื่อนบ้านจอมแสบที่สร้างความรำคาญให้แก่เรา โดยพระราชบัญญัติการสาธารณสุข พ.ศ.2535 ตามบทบัญญัติมาตราที่ 25 กำหนดว่าในกรณีที่มีเหตุอันอาจก่อให้เกิดความเดือดร้อน แก่ผู้อยู่อาศัยบริเวณใกล้เคียง หรือผู้ต้องประสบกับเหตุนั้น ดังต่อไปนี้ ให้ถือว่า เป็นเหตุรำคาญ เช่น แหล่งน้ำ ทางระบายน้ำ ที่อาบน้ำ ส้วม หรือที่ใส่มูล หรือเถ้า การเลี้ยงสัตว์ในที่ หรือวิธีใด หรือมีจำนวนเกินสมควร การกระทำใดๆ อันเป็นเหตุให้เกิดกลิ่น แสง รังสี เสียง ความร้อน สิ่งมีพิษ ความสั่นสะเทือน ฝุ่นละออง เขม่า เถ้า ฯลฯ โดยมีความผิดตามพระราชบัญญัติการสาธารณสุข พ.ศ. 2535 ตามบทบัญญัติมาตรา 25 ดังนั้นหากรู้สึกว่าเพื่อนบ้าน เสียงดัง หรือมีการกระทำดังกล่าวที่ส่งผลมาถึงบ้านของเราก็สามารถแจ้งความต่อเจ้าพนักงานและดำเนินคดีตามกฎหมายได้ 3. จอดรถขวาง มีความผิดลหุโทษ  กฎหมายอาญาหมวดลหุโทษถือเป็นอีกหนึ่งข้อในแง่ของกฎหมายที่ไว้ใช้เล่นงานเพื่อนบ้านจอดแสบที่ชอบจอดรถขวางประตูบ้าน ซึ่งถือว่าเป็นที่สาธารณะสถาน และเป็นการกระทำให้ผู้อื่นเดือดร้อนรำคาญ เพราะไม่สามารถนำรถเข้าหรือออกจากบ้านได้ การกระทำเช่นนี้ถือว่าเพื่อนบ้านนั้นรู้อยู่แก่ใจอยู่แล้วว่าจะทำให้บ้านของเราเดือดร้อนแต่ก็ยังทำ ถึงแม้จะไม่ได้เกิดความเสียหายกับตัวบ้านหรือผู้อยู่อาศัยโดยตรงก็ตามแต่ก็ถือเป็นคดีอาญาที่เจ้าพนักงานจะปัดคำร้องไม่รับความก็ไม่ได้ ดังนั้น หากเจอเพื่อนบ้านตัวแสบหัวหมออ้างว่าจอดบนถนนสาธารณะไม่ใช่ถนนหน้าบ้านเรา หรือ สร้างความเดือดร้อนให้กับเราในแง่ของการจอดรถขวางทางเข้าออกก็สามารถไปแจ้งความกับเจ้าพนักงานท้องถิ่นเพื่อดำเนินคดีได้เลย จอดรถขวางหน้าบ้าน ปัญหากวนใจที่ใช้กฎหมายแก้ได้ การที่เราศึกษากฎหมายไว้ถือเป็นเรื่องที่ดีและควรกระทำอย่างมากเพราะส่วนใหญ่ปัญหาต่าง ๆ ที่เกิดจากกับเพื่อนบ้านตัวป่วนเหล่านี้มักจะเคลียร์กันด้วยการพูดคุยและยืดยาวเป็นปัญหาคาราคาซัง แล้วมักจะเจอเพื่อนบ้านหัวหมอใส่ประจำพลิกคดีจากหน้ามือเป็นหลังมือ ดังนั้นการยกข้อกฎหมายมาใช้จัดการจะเป็นการช่วยปรับเปลี่ยนพฤติกรรมของคนเหล่านี้จากบทลงดทษตามกฎหมายได้ เรื่องข้างต้นนี้เขียนโดย กิตติคม พจนี Content Writer ประจำ DDproperty.com หากมีคำถามเพิ่มเติมสามารถติดต่อได้ที่ kittikom@ddproperty.com สนใจรับบทความดีดี อัปเดต ข่าวอสังหาริมทรัพย์ และ อ่านคู่มือซื้อขาย พร้อม รีวิวโครงการคอนโดฯ ใหม่ บ้านใหม่ หลากหลายทำเลและราคา รวมถึง ทำความรู้จักกับทำเลฮอตทั่วกรุง เพื่อเพิ่มความมั่นใจในการซื้อ-ขาย-เช่า 

​





ลิ้งค์บทความ https://www.ddproperty.com/คู่มือซื้อขาย/ข้อกฎหมาย-ป้องกัน-ปัญหาเพื่อนบ้าน-6735

​
ปัญหาเพื่อนบ้านมักเกิดได้ทุกที่และอาจเกิดได้กับทุกคน เพราะฉะนั้นเราควรศึกษากฎหมายเอาไว้ เพื่อที่เราจะได้ไม่โดนละเมิดสิทธิ์ของเรา
1.การละเมิดสิทธิแดนแห่งกรรมสิทธิ์ 
-เป็นปัญหาหลักที่เจอบ่อย คือ สิ่งปลูกสร้างที่ยื่นเข้ามาบนที่ดินของเรา  เช่น ต้นไม้ หลังคา กันสาด รั้ว ในทางกฎหมายถือว่าเป็นการรุกล้ำ โดยเพื่อนบ้านที่กระทำการรุกล้ำแดนแห่งกรรมสิทธิ์ของเราจะถือเป็นการละเมิดสิทธิของผู้อื่น และบ้านผู้เดือดร้อนสามารถดำเนินคดีฟ้องร้องเรียกค่าเสียหายได้
2.เพื่อนบ้าน เสียงดัง 
-การร้องเรียนเหตุรำคาญเป็นอีกหนึ่งข้อด้านกฎหมายที่ไว้ใช้ปกป้องเพื่อนบ้านที่ไร้มารยาท สร้างความรบกวน  ตามบทบัญญัติมาตราที่ 25 กำหนดว่าในกรณีที่มีเหตุอันอาจก่อให้เกิดความเดือดร้อน แก่ผู้อยู่อาศัยบริเวณใกล้เคียง หรือผู้ต้องประสบกับเหตุนั้นให้ถือว่า เป็นเหตุรำคาญ โดยมีความผิดตามพระราชบัญญัติการสาธารณสุข พ.ศ. 2535 ตามบทบัญญัติมาตรา 25  หากมีการกระทำดังกล่าวที่ส่งผลมาถึงบ้านของเราก็สามารถแจ้งความต่อเจ้าพนักงานและดำเนินคดีตามกฎหมายได้
3.จอดรถขวาง
-กฎหมายอาญาหมวดลหุโทษถือเป็นอีกหนึ่งข้อในแง่ของกฎหมาย ที่เอาไว้ใช้สำหรับพวกชอบจอดรถขวาง ถึงแม้จะไม่ได้เกิดความเสียหายกับตัวบ้านหรือผู้อยู่อาศัยโดยตรงก็ตามแต่ก็ถือเป็นคดีอาญาที่เจ้าพนักงานจะปัดคำร้องไม่รับความก็ไม่ได้ หากเจอเพื่อนบ้านตัวแสบหัวหมออ้างว่าจอดบนถนนสาธารณะไม่ใช่ถนนหน้าบ้านเรา  สร้างความเดือดร้อนให้กับเราในแง่ของการจอดรถขวางทางเข้าออกก็สามารถไปแจ้งความกับเจ้าพนักงานท้องถิ่นเพื่อดำเนินคดีได้
  ปัญหาเพื่อนบ้านถ้าเจอคนดี คุยรู้เรื่องก็ถือว่าเป็นโชคดีของเราไป แต่ถ้าเจอคนหัวหมอ จ้องจะเอาเปรียบ ไม่มีมารยาท เราสามารถใช้กฎหมายพวกนี้ช่วยปรับเปลี่ยนพฤติกรรมของคนเหล่านี้ได้
ความรู้พื้นฐานกฏหมาย,กฎหมายอาญาความผิดลหุโทษ